b"\n_START_ARTICLE_\nM\xc3\xa9dine\n_START_SECTION_\nHist\xc3\xb2ria\n_START_PARAGRAPH_\nEl 1855 Louis Faidherbe, el governador franc\xc3\xa8s de S\xc3\xa9n\xc3\xa9gal, va construir un fort a M\xc3\xa9dine per enfortir el control franc\xc3\xa8s del riu Senegal i per servir com una base en l'expansi\xc3\xb3 cap a l'interior._NEWLINE_El Setge del fort de M\xc3\xa9dine va tenir lloc dos anys m\xc3\xa9s tard, el 1857, quan les forces tuculors d'al-H\xc4\x81jj Umar Tall van assetjar el lloc sense \xc3\xa8xit, estant ben defensat per les tropes colonials franceses de Faidherbe.\n_START_SECTION_\nFundaci\xc3\xb3\n_START_PARAGRAPH_\nFran\xc3\xa7a a aquesta hora lluitava per crear un imperi afric\xc3\xa0 a la part occidental del continent, rival de les col\xc3\xb2nies d'Anglaterra, el seu poder\xc3\xb3s ve\xc3\xad.  L'any anterior, la legislatura francesa havia votat els primers fons per al que esdevindria la l\xc3\xadnia f\xc3\xa8rria de Dakar-N\xc3\xadger, un sistema de transport clau per enlla\xc3\xa7ar les col\xc3\xb2nies de Fran\xc3\xa7a .  Mentre la l\xc3\xadnia de ferrocarril s'expandia cap a l'est, l'ex\xc3\xa8rcit va establir una s\xc3\xa8rie de forts, va traslladar tropes i canons als forts per vaixells on era possible i per terra on no._NEWLINE_El 1848, Umar Tall va llen\xc3\xa7ar la seva gihad contra les regions ve\xc3\xafnes malink\xc3\xa9s. El 1855, la seva expansi\xc3\xb3 r\xc3\xa0pida havia portat a diverses escaramusses amb l'ex\xc3\xa8rcit franc\xc3\xa8s.  Amb l'autoritzaci\xc3\xb3 del seu aliat, el rei de Khasso Hawa Demba Diallo, el governador Louis Faidherbe va ordenar construir un fort al Khasso, al poble de M\xc3\xa9dina.\n_START_SECTION_\nSetge\n_START_PARAGRAPH_\nL'abril de 1857, Umar va declarar la guerra contra el regne de Khasso, i va marxar contra el fort de M\xc3\xa9dina, la posici\xc3\xb3 m\xc3\xa9s propera, amb un ex\xc3\xa8rcit de 20.000 a 25.000 homes amb rifles.  Va posar setge al fort i va comen\xc3\xa7ar una s\xc3\xa8rie d'agressions que van resultar en centenars de baixes a l'ex\xc3\xa8rcit dels tuculor.  En els 97 dies que van seguir, els subministraments alimentaris dels defensors aviat van minvar, i el fort estava a punt de rendir-se quan Faidherbe va arribar per vaixell amb subministraments i 500 homes de refor\xc3\xa7, trencant el setge.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nAdonant-se de les dificultats d'atacar el ben equipat ex\xc3\xa8rcit franc\xc3\xa8s, Umar Tall va dirigir la seva atenci\xc3\xb3 al ve\xc3\xad Imperi Bambara, i aviat va conquerir la majoria del seu territori incloent-hi la seva capital S\xc3\xa9gou.  Tanmateix, els francesos van continuar expandint la seva pres\xc3\xa8ncia africana, conquerint S\xc3\xa9gou i l'imperi tuculor menys de trenta anys despr\xc3\xa9s de la mort d'al-Hadjdj Umar Tall.\n_START_SECTION_\nCercle\n_START_PARAGRAPH_\nEl 1880 es va formar el cercle de M\xc3\xa9dine. Fou suprimit el 18 de gener de 1907 i el seu territori incorporat al cercle de Kayes.\n_START_SECTION_\nAvui\n_START_PARAGRAPH_\nEl 19 de mar\xc3\xa7 de 2009 el govern de Mali va proposar el fort de M\xc3\xa9dine per ser incl\xc3\xb2s a la llista provisional de llocs patrimoni de la humanitat de la UNESCO. El Fort de M\xc3\xa9dine \xc3\xa9s obert al p\xc3\xbablic.  Hi ha tamb\xc3\xa9 una vella estaci\xc3\xb3 de ferrocarril en la l\xc3\xadnia Dakar-Koulikoro\xc2\xa0 a 2\xc2\xa0km a l'oest del poble i un cementiri d'estil europeu amb tombes de meitat del segle XIX.  La poblaci\xc3\xb3 t\xc3\xa9 uns 1.800 habitats amb un mercat petit que obre di\xc3\xa0riament."